pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​สถาบันการบินพลเรือน จัดพิธีมอบประกาศนียบัตรหลักสูตร FOO (R) รุ่นที่ 9
วันพุธที่ 31 พฤษภาคม 2566
​สถาบันการบินพลเรือน จัดพิธีมอบประกาศนียบัตรหลักสูตร FOO (R) รุ่นที่ 9
...
สถาบันการบินพลเรือน จัดพิธีมอบประกาศนียบัตรหลักสูตร FOO (R) รุ่นที่ 9
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร FOO (R) รุ่นที่ 9 พร้อมด้วย คณาจารย์ร่วมแสดงความยินดี ซึ่งดําเนินการฝึกอบรมระหว่างวันที่ 25 พฤษภาคม - 31 พฤษภาคม 2566 โดยมีผู้เข้ารับการฝึกอบรมรวมทั้งสิ้น จํานวน 33 คน เป็นทุนจากประเทศเนปาล ภูฏาน มาเลเซีย และกัมพูชา เมื่อวันที่ 31 พฤษภาคม 2566 ณ สบพ. กรุงเทพฯ
รัฐบาลไทย-ข่าวทำเนียบรัฐบาล-ธ.ก.ส. เชิญชม ชิม ช้อปของดีมีคุณภาพในงานตลาดนัดของดีวิถีชุมชน
วันพุธที่ 31 พฤษภาคม 2566
31/05/2566
ธ.ก.ส. เชิญชม ชิม ช้อปของดีมีคุณภาพในงานตลาดนัดของดีวิถีชุมชน
ธ.ก.ส.เปิดตลาดนัดของดีวิถีชุมชน ประจําเดือน พ.ค.2566 ระหว่างวันที่ 31 พ.ค. – 2 มิ.ย.นี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร โดยร่วม ชม ชิม ช้อป สินค้าเกษตรและผลิตภัณฑ์ชุมชนกว่า 70 ร้านค้า หนุนสร้างช่องทางจําหน่ายสินค้าและรายได้แก่เกษตรกร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดงาน “ตลาดนัดของดีวิถีชุมชน ประจําเดือนพฤษภาคม 2566” ระหว่างวันที่ 31 พฤษภาคม – 2 มิถุนายน 2566 ณ บริเวณด้านหน้า ธ.ก.ส. สํานักงานใหญ่ กรุงเทพฯ เพื่อเปิดประสบการณ์ให้ผู้บริโภคได้เลือกซื้อและชมสินค้าที่หลากหลายจากเกษตรกรผู้ผลิตโดยตรง และยังเป็นการสนับสนุนและเพิ่มช่องทางในการจัดจําหน่ายสินค้า เพิ่มโอกาสในการสร้างอาชีพและรายได้ให้แก่เกษตรกร วิสาหกิจชุมชน และผู้ประกอบการ SMEs เกษตร โดยในครั้งนี้ มีบูธจําหน่ายสินค้ากว่า 70 บูธ ทั้งสินค้าอุปโภคและบริโภค อาทิ ผักผลไม้สดปลอดสารพิษตามฤดูกาล ขนมไทย ข้าวหอมมะลิ ข้าวพื้นเมืองที่อุดมไปด้วยวิตามิน สินค้าแปรรูป ทั้งอาหารทะเล อาหารสําเร็จรูป และพืชสมุนไพร เครื่องแกงสําเร็จรูป เครื่องหนัง เครื่องประดับ สินค้าตกแต่ง ผ้าทอและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีที่ส่งตรงจากฟาร์มเกษตรกรในงานตลาดนัดของดีวิถีชุมชน เพื่อร่วมเป็นส่วนหนึ่งในการสนับสนุนเกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าที่มีมาตรฐาน อันนําไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
รัฐบาลไทย-ข่าวทำเนียบรัฐบาล-ดีอีเอสร่วมกิจกรรมเสริมสร้างคุณธรรม จริยธรรม
วันพุธที่ 31 พฤษภาคม 2566
ดีอีเอสร่วมกิจกรรมเสริมสร้างคุณธรรม จริยธรรม
ดีอีเอสร่วมกิจกรรมเสริมสร้างคุณธรรม จริยธรรม
วันนี้ (31 พฤษภาคม 2566) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวกรรวี สิทธิชีวภาค ผู้ตรวจราชการกระทรวงฯ นําข้าราชการ และเจ้าหน้าที่ ร่วมกิจกรรมเสริมสร้างคุณธรรม จริยธรรม หวังปลูกจิตสํานึกของบุคลากรให้มีคุณธรรม จริยธรรม ภายใต้หลักธรรมทางศาสนาหลักปรัชญาเศรษฐกิจพอเพียง และวิถีวัฒนธรรมไทยที่ดีงาม ตามดัชนีคุณธรรม 5 ประการ “พอเพียง วินัย สุจริต จิตอาสา กตัญญู” ผ่านกิจกรรมการส่งมอบ “ปฏิทินเก่า เราขอ” ภายใต้ แนวคิด “การให้ คือ ความสุข” ณ ศูนย์เทคโนโลยีการศึกษาเพื่อคนตาบอด และกิจกรรม “เข้าวัด ฟังธรรม น้อมนําวัฒนธรรมไทย” ของกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2566 ณ วัดชลประทานรังสฤษดิ์ อําเภอปากเกร็ด จังหวัดนนทบุรี
___________________________
รัฐบาลไทย-ข่าวทำเนียบรัฐบาล-กระทรวงยุติธรรม จัดพิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี พ.ศ. ๒๕๖๕
วันพุธที่ 31 พฤษภาคม 2566
31/05/2566
กระทรวงยุติธรรม จัดพิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี พ.ศ. ๒๕๖๕
กระทรวงยุติธรรม จัดพิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี พ.ศ. ๒๕๖๕
ในวันพุธที่ ๓๑ พฤษภาคม ๒๕๖๖ เวลา ๑๔.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในพิธีมอบเกียรติบัตรและเข็มเชิดชูเกียรติข้าราชการพลเรือนดีเด่น ประจําปี พ.ศ. ๒๕๖๕ โดยมีนายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม นางทัศนีย์ เปาอินทร์ อธิบดีกรมบังคับคดี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายไตรยฤทธิ์ เตมหิวงศ์ ผู้อํานวยการสถาบันนิติวิทยาศาสตร์ ผู้บริหาร และบุคลากรของกระทรวงยุติธรรม เข้าร่วมฯ ณ ห้องประชุม ๑๐ - ๐๙ ชั้น ๑๐ อาคารกระทรวงยุติธรรม
สําหรับพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี พ.ศ. ๒๕๖๕ ครั้งนี้จัดขึ้นเพื่อยกย่องส่งเสริมข้าราชการที่มีความประพฤติและผลการปฏิบัติงานดีเด่น มีความเสียสละและอุทิศเวลาเพื่อประโยชน์ต่อส่วนรวม รวมถึงการเผยแพร่เกียรติคุณข้าราชการพลเรือนดีเด่นให้ปรากฏ โดยในปี พ.ศ. ๒๕๖๕ มีข้าราชการพลเรือนในสังกัดกระทรวงยุติธรรมได้รับมอบเกียรติบัตรและเข็มเชิดชูเกียรติ จํานวน ๑๘ ราย
ในการนี้ ปลัดกระทรวงยุติธรรม ได้มอบโอวาทแก่ผู้รับมอบเกียรติบัตรฯ ใจความสําคัญตอนหนึ่งว่า “ขอแสดงความยินดีกับข้าราชการพลเรือนที่ได้รับการคัดเลือกและยกย่องให้เป็นข้าราชการพลเรือนดีเด่น ประจําปี พ.ศ. ๒๕๖๕ ซึ่งแสดงให้เห็นประจักษ์ชัดว่าท่านได้ประพฤติปฏิบัติตนอย่างดีงามในการครองตน ครองคน ครองงาน มีผลการปฏิบัติงานที่มีผลสัมฤทธิ์สมควรได้รับการยกย่องให้เป็นข้าราชการพลเรือนดีเด่น หวังเป็นอย่างยิ่งว่าทุกท่านจะธํารงรักษาไว้ซึ่งคุณงามความดีของตนและเป็นแบบอย่างที่ดีให้แก่เพื่อนข้าราชการได้ก้าวเข้ามาเป็นข้าราชการพลเรือนดีเด่นต่อไป”
รัฐบาลไทย-ข่าวทำเนียบรัฐบาล-สถาบันการบินพลเรือน ขอเชิญเยาวชนร่วมประกวดคลิปวิดีโอ เพื่อเข้าร่วมโครงการสานฝันการบินครั้งที่ 15
วันพุธที่ 31 พฤษภาคม 2566
สถาบันการบินพลเรือน ขอเชิญเยาวชนร่วมประกวดคลิปวิดีโอ เพื่อเข้าร่วมโครงการสานฝันการบินครั้งที่ 15
...
สถาบันการบินพลเรือน ขอเชิญชวนน้องๆ ร่วมประกวดคลิปวิดีโอ เพื่อเข้าร่วมโครงการสานฝันการบินครั้งที่ 15
สถาบันการบินพลเรือน กระทรวงคมนาคม เชิญชวนเยาวชนที่ศึกษาอยู่ในระดับมัธยมศึกษาตอนปลายหรือเทียบเท่าที่มีความสนใจด้านการบินและมีความใฝ่ฝันที่จะเป็นนักบิน จัดทําคลิปสั้น แนะนําสถาบันการบินพลเรือน บอกเล่าถึงแรงบันดาลใจ ความฝันด้านการบิน ระยะเวลาไม่เกิน 1 นาที จํานวน 1 คลิป​
ผู้ที่ผ่านการคัดเลือกจํานวน 16 คน
- จะได้เข้าร่วมกิจกรรมสันทนาการร่วมกับศิษย์การบิน, ฟังบรรยายความรู้ทั่วไปด้านการบินและสรุปข่าวอากาศประจําวัน,
- เรียนรู้เกี่ยวกับเครื่องบินและการซ่อมบํารุงเครื่องบิน,
- เรียนรู้การฝึกบินกับเครื่องฝึกบินจําลอง (Simulator)
- ขึ้นบินร่วมกับครูการบิน (Observe Flight) ฟรีไม่มีค่าใช้จ่าย
คุณสมบัติ
เยาวชนที่ศึกษาอยู่ในระดับชั้นมัธยมศึกษาตอนปลายหรือเทียบเท่า
1. การรับสมัคร ตั้งแต่วันนี้ ถึง วันที่ 12 มิถุนายน 2566
2. ส่งคลิปสั้น
รัฐบาลไทย-ข่าวทำเนียบรัฐบาล-รฟม. จัดกิจกรรมอบรมให้ความรู้เกี่ยวกับความปลอดภัยชุมชนให้แก่นักเรียนโรงเรียนวัดบางปะกอก
วันพุธที่ 31 พฤษภาคม 2566
รฟม. จัดกิจกรรมอบรมให้ความรู้เกี่ยวกับความปลอดภัยชุมชนให้แก่นักเรียนโรงเรียนวัดบางปะกอก
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรมอบรมให้ความรู้เกี่ยวกับความปลอดภัยชุมชน ให้แก่นักเรียนโรงเรียนวัดบางปะกอก ซึ่งเป็นโรงเรียนตามเเนวสายทางโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยวิทยากรจากสถาบันฝึกอบรมการรักษาความปลอดภัยและดับเพลิง-กู้ภัย รฟม. กิจกรรมดังกล่าวเป็นการอบรมเกี่ยวกับการช่วยฟื้นคืนชีพเบื้องต้น (Cardiopulmonary Resuscitation : CPR) และการดับเพลิงเบื้องต้น เพื่อให้นักเรียนสามารถนําความรู้ไปใช้ปฏิบัติจริงในสถานการณ์ฉุกเฉินได้อย่างถูกต้อง นอกจากนี้ รฟม. ได้มอบถังดับเพลิง จํานวน 10 ถัง ให้แก่โรงเรียนวัดบางปะกอก
ทั้งนี้ รฟม. ได้จัดกิจกรรมดังกล่าวให้แก่ชุมชนตามแนวสายทางโครงการรถไฟฟ้าของ รฟม. ตั้งแต่ปี พ.ศ. 2557 จนถึงปัจจุบันโดยกิจกรรมดังกล่าวเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน"
รัฐบาลไทย-ข่าวทำเนียบรัฐบาล-รฟม. แจ้งความคืบหน้าการตรวจสอบรับรองความปลอดภัยและความพร้อมในการเปิดให้บริการรถไฟฟ้ามหานคร สายสีเหลือง
วันอังคารที่ 30 พฤษภาคม 2566
รฟม. แจ้งความคืบหน้าการตรวจสอบรับรองความปลอดภัยและความพร้อมในการเปิดให้บริการรถไฟฟ้ามหานคร สายสีเหลือง
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งความคืบหน้าการตรวจสอบรับรองความปลอดภัยและความพร้อมในการเปิดให้บริการรถไฟฟ้ามหานคร สายสีเหลือง โดยวิศวกรอิสระ (ICE) ซึ่งขณะนี้ รฟม. ได้แจ้งให้ บริษัท อีสเทิร์น บางกอกโมโนเรล จํากัด (EBM) ผู้รับสัมปทาน เร่งดําเนินการปรับปรุงตามความเห็นของ ICE เพื่อให้ระบบมีความปลอดภัยทั้งหมด รวมถึงการซักซ้อมเจ้าหน้าที่ผู้ให้บริการให้สามารถจัดการสถานการณ์ฉุกเฉินทุกรูปแบบตามคู่มือปฏิบัติการได้อย่างมีประสิทธิภาพ ได้รับการประเมินผ่านเกณฑ์มาตรฐานสากลโดยเร็วที่สุด จากนั้น รฟม. จึงจะอนุมัติให้ผู้รับสัมปทานเปิดให้บริการเดินรถไฟฟ้ามหานคร สายสีเหลือง อย่างเต็มรูปแบบ (Full Operation) เชิงพาณิชย์ได้
ทั้งนี้ รฟม. ขอยืนยันว่า การกํากับควบคุมมาตรฐานความปลอดภัยในการให้บริการเดินรถไฟฟ้านั้น  เป็นหัวใจสําคัญและความรับผิดชอบโดยตรงของ รฟม. ที่ไม่อาจละเลยได้
สําหรับข้อเสนอจากผู้รับสัมปทาน ที่จะให้ประชาชนร่วมทดสอบการเดินรถเสมือนจริง (Trial Run) เพื่อสร้างการรับรู้ในการใช้บริการรถไฟฟ้ามหานคร สายสีเหลือง ตั้งแต่วันที่ 3 มิถุนายน 2566 เป็นต้นไปนั้น ในวันนี้ (30 พฤษภาคม 2566) รฟม. ได้เชิญผู้รับสัมปทานมาร่วมหารือเป็นการเร่งด่วนในรายละเอียดต่างๆ อาทิ ระยะเวลาทดสอบ และช่วงสถานีที่จะพร้อมให้บริการ ฯลฯ พร้อมทั้งกําชับผู้รับสัมปทานจัดฝึกซ้อมเจ้าหน้าที่ที่ปฏิบัติงานทุกภาคส่วนให้มีความพร้อมในการให้บริการ สามารถให้คําแนะนํา และดูแลความปลอดภัยของประชาชนที่เข้าร่วม Trial Run ได้อย่างเต็มที่ โดยเมื่อมีข้อสรุปที่ชัดเจน รฟม. จะประชาสัมพันธ์ให้สาธารณชนได้ รับทราบโดยทันที สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และ เฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-กรมควบคุมโรค ถ่ายทอดแผนปฏิบัติการความร่วมมือระหว่างประเทศ ป้องกันควบคุมโรคและภัยสุขภาพ
วันพุธที่ 31 พฤษภาคม 2566
กรมควบคุมโรค ถ่ายทอดแผนปฏิบัติการความร่วมมือระหว่างประเทศ ป้องกันควบคุมโรคและภัยสุขภาพ
กรมควบคุมโรค ประชุมถ่ายทอดแผนปฏิบัติการความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 (พ.ศ. 2566 - 2570) สู่การปฏิบัติ พร้อมรับฟังข้อคิดเห็นต่อแนวทางการดําเนินงาน และมอบรางวัลแก่หน่วยงานสนับสนุนภารกิจด้านการป้องกันควบคุมโรค
กรมควบคุมโรค ประชุมถ่ายทอดแผนปฏิบัติการความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 (พ.ศ. 2566 - 2570) สู่การปฏิบัติ พร้อมรับฟังข้อคิดเห็นต่อแนวทางการดําเนินงาน และมอบรางวัลแก่หน่วยงานสนับสนุนภารกิจด้านการป้องกันควบคุมโรคระหว่างประเทศและประชากรต่างชาติในไทย รวม 26 หน่วยงาน
วันนี้ (31 พฤษภาคม 2566) ที่โรงแรมรามา การ์เด้นส์ กรุงเทพมหานคร นพ.ธเรศ กรัษนัยรวิวงค์ อธิบดีกรมควบคุมโรค เปิดการประชุมถ่ายทอดแผนปฏิบัติการความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 (พ.ศ. 2566 - 2570) สู่การปฏิบัติ และมอบรางวัลแก่หน่วยงานสนับสนุนภารกิจ ด้านการป้องกันควบคุมโรคระหว่างประเทศและประชากรต่างชาติในไทย จํานวน 26 หน่วยงาน โดยมี คณะที่ปรึกษา ผู้ทรงคุณวุฒิ ผู้บริหารและผู้แทนกระทรวงที่เกี่ยวข้อง เครือข่ายมหาวิทยาลัย หน่วยงานสังกัดกระทรวงสาธารณสุขและกรมควบคุมโรค องค์กรระหว่างประเทศ และองค์กรนอกภาครัฐ เข้าร่วมประมาณ 200 คน
นพ.ธเรศ กล่าวว่า แผนปฏิบัติการความร่วมมือฯ ฉบับนี้ จะเป็นกรอบยุทธศาสตร์พัฒนาขีดความสามารถของประเทศไทยด้านความร่วมมือระหว่างประเทศ ในการป้องกันควบคุมโรค และจะเป็นรากฐานในการขับเคลื่อนการดําเนินงานให้เกิดประสิทธิภาพสูงสุด เกิดประโยชน์ต่อการป้องกันและควบคุมโรคระหว่างประเทศ โดยมุ่งพัฒนา 4 ด้าน ได้แก่ 1) การยกระดับบทบาทนําระดับนานาชาติ และขับเคลื่อนนโยบาย กฎข้อบังคับ กรอบอนุสัญญา ความร่วมมือและข้อตกลงระหว่างประเทศ 2) การเสริมสร้างความเข้มแข็งของเครือข่ายในการขับเคลื่อนและผลักดัน ด้านการป้องกันควบคุมโรคและภัยสุขภาพระดับโลก ภูมิภาค ประเทศ และจังหวัด 3) การพัฒนาระบบบริหารจัดการนวัตกรรมและเทคโนโลยีด้านความร่วมมือระหว่างประเทศที่เกี่ยวกับการป้องกันควบคุมโรคและภัยสุขภาพ และ 4) การส่งเสริมศักยภาพองค์กร บุคลากร และเครือข่ายด้านความร่วมมือระหว่างประเทศ
ด้าน นพ.อภิชาต วชิรพันธ์ รองอธิบดีกรมควบคุมโรค กล่าวว่า การประชุมครั้งนี้ จัดขึ้นโดยสํานักงาน ความร่วมมือระหว่างประเทศ กรมควบคุมโรค เพื่อถ่ายทอดแผนปฏิบัติการความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 (พ.ศ.2566-2570) และร่วมกันให้ข้อคิดเห็นต่อแนวทาง การดําเนินงานตามแผนฯ ให้เกิดการปฏิบัติงานที่เป็นรูปธรรมและเกิดประสิทธิภาพสูงสุด ซึ่งแผนปฏิบัติการฯ ระยะที่ 2 นี้ เป็นการต่อยอดความสําเร็จจากแผนปฏิบัติการฯ ระยะที่ 1 (พ.ศ.2560-2564) โดยปรับเปลี่ยนเป้าประสงค์ กลยุทธ์ และแนวทางการดําเนินงานให้สอดคล้องกับสถานการณ์ปัจจุบันมากขึ้น
******************************************* 31 พฤษภาคม 2566
รัฐบาลไทย-ข่าวทำเนียบรัฐบาล-ความคืบหน้าการเปลี่ยนสายไฟฟ้าอากาศเป็นสายไฟฟ้าใต้ดินของ กฟน.
วันพุธที่ 31 พฤษภาคม 2566
ความคืบหน้าการเปลี่ยนสายไฟฟ้าอากาศเป็นสายไฟฟ้าใต้ดินของ กฟน.
วันพุธที่ 31 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
การไฟฟ้านครหลวง
รายงานผลการดําเนินการตามแผนงานเปลี่ยนระบบสายไฟฟ้าอากาศเป็นสายไฟฟ้าใต้ดินต่อที่ประชุมค
ณะรัฐมนตรี โดยข้อมูล เดือน ธ.ค.2565 มีแผนดําเนินการครอบคลุมพื้นที่ กทม. นนทบุรี และสมุทรปราการ
ระยะทางรวม 236.1 กม. แบ่งเป็น แผนงานโครงการที่ดําเนินการแล้วเสร็จ 62 กม. อยู่ระหว่างดําเนินการ
174.1 กม. นอกจากนี้ มีแผนเปลี่ยนระบบสายไฟฟ้าอากาศเป็นสายใต้ดินรองรับการเป็นมหานครแห่งอาเซียน
ระยะทางรวม 127.3 กม. อยู่ระหว่างดําเนินการ 120.2 กม. มีกําหนดแล้วเสร็จปี 2568
และแผนฉบับปฏิบัติการเร่งรัดตามแนวโครงการรถไฟฟ้าสายสีม่วงและสีเขียว ระยะทางรวม 20.5
ก.ม.มีกําหนดแล้วเสร็จในปี 2570 อยู่ระหว่างการก่อสร้าง ร้อยละ 21.88
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ ลงพื้นที่ตรวจเยี่ยมและให้คำแนะนำในการปฏิบัติงานตลาดกลางยางพาราจังหวัดสงขลา
วันพุธที่ 31 พฤษภาคม 2566
​รองปลัดกระทรวงเกษตรและสหกรณ์ ลงพื้นที่ตรวจเยี่ยมและให้คําแนะนําในการปฏิบัติงานตลาดกลางยางพาราจังหวัดสงขลา
เกษตรกรยางพารา และสหกรณ์การเกษตรนาทวี จังหวัดสงขลา
เมื่อวันอังคารที่ 30 พฤษภาคม พ.ศ. 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ลงพื้นที่ตรวจเยี่ยมและให้คําแนะนําในการปฏิบัติงานตลาดกลางยางพาราจังหวัดสงขลา โดยมีนายจักรพงศ์ อมรทรัพย์ นักวิชาการตลาด 4 สํานักงานตลาดกลางยางพาราจังหวัดสงขลา และคณะ ให้การต้อนรับ พร้อมด้วยผู้แทนการยางแห่งประเทศไทย และผู้แทนหน่วยงาน/ส่วนราชการที่เกี่ยวข้องในพื้นที่ ณ สํานักงานตลาดกลางยางพาราจังหวัดสงขลา ซึ่งรองปลัดฯ ได้ให้ข้อแนะนําการปฏิบัติงานโดยเน้นย้ําให้พัฒนาระบบการตรวจสอบย้อนกลับ (traceability system) ของการผลิตยางพาราให้มีประสิทธิภาพมากขึ้น พร้อมทั้งควบคุมคุณภาพยางพาราให้ได้ตามมาตรฐานสากล และส่งเสริมการให้ความร่วมมือกับภาคเอกชน ตลอดจนการขยายตลาดยางพาราในต่างประเทศ
จากนั้นรองปลัดกระทรวงเกษตรและสหกรณ์ และคณะ ได้ลงพื้นที่ตรวจเยี่ยมให้คําแนะนําแก่เกษตรกรยางพารา ณ สวนยางพาราของนายสมพงษ์ ราชสุวรรณ อําเภอนาทวี จังหวัดสงขลา และสวนยางพาราของนางพิมพ์ใจ อ่อนแก้ว อําเภอนาทวี จังหวัดสงขลา ซึ่งเป็นสวนยางพาราต้นแบบในการบริหารจัดการโรคใบร่วงชนิดใหม่ในยางพารา ด้วยปุ๋ยน้ําชีวภาพและปุ๋ยอินทรีย์ร่วมกับไตรโคเดอร์มา พร้อมทั้งได้ลงพื้นที่ตรวจเยี่ยมการดําเนินงานของสหกรณ์การเกษตรนาทวี ทั้งนี้ รองปลัดฯ ได้ให้ข้อแนะนําในการขยายผลการบริหารจัดการโรคใบร่วงชนิดใหม่ในยางพาราไปยังพื้นที่อื่นๆ ที่ได้รับผลกระทบ และส่งเสริมการนําเทคโนโลยีสมัยใหม่มาประยุกต์ใช้ เช่น ระบบโดรน เพื่อพ่นละอองสารกําจัดเชื้อราโรคใบร่วงชนิดใหม่ในยางพารา เป็นต้น พร้อมทั้งให้ข้อเสนอแนะในการปลูกพืชชนิดอื่นควบคู่ไปกับการปลูกยางพาราเพื่อสร้างช่องทางรายได้ใหม่ให้แก่เกษตรกร
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม จับมือ อสมท. เตรียมจัดการประชุมทางวิชาการระดับชาติว่าด้วยงานยุติธรรม ครั้งที่ 20 “สีสันแห่งปัญญา สองทศวรรษสู่ความยุติธรรมที่ยั่งยืน”
วันพุธที่ 31 พฤษภาคม 2566
31/05/2566
กระทรวงยุติธรรม โดยสํานักงานกิจการยุติธรรม จับมือ อสมท. เตรียมจัดการประชุมทางวิชาการระดับชาติว่าด้วยงานยุติธรรม ครั้งที่ 20 “สีสันแห่งปัญญา สองทศวรรษสู่ความยุติธรรมที่ยั่งยืน”
สํานักงานกิจการยุติธรรม จับมือ อสมท. เตรียมจัดการประชุมทางวิชาการระดับชาติว่าด้วยงานยุติธรรม ครั้งที่ 20 “สีสันแห่งปัญญา สองทศวรรษสู่ความยุติธรรมที่ยั่งยืน”
สํานักงานกิจการยุติธรรม กระทรวงยุติธรรม ร่วมกับ บริษัท อสมท จํากัด (มหาชน) เตรียมจัดการประชุมทางวิชาการระดับชาติว่าด้วยงานยุติธรรม ครั้งที่ 20 (The 20th National Symposium on Justice Administration) ในหัวข้อ “สีสันแห่งปัญญา สองทศวรรษสู่ความยุติธรรมที่ยั่งยืน” ซึ่งจัดขึ้นระหว่างวันที่ 8 - 9 มิถุนายน 2566 ผ่านระบบออนไลน์ (Zoom) โดยปีนี้เป็นปีพิเศษที่จะมีการนําข้อเสนอต่างๆ จากเวทีการประชุมทางวิชาการระดับชาติว่าด้วยงานยุติธรรม ครั้งที่ 1-19 มาพูดคุย แลกเปลี่ยนเรียนรู้พัฒนาการของกฎหมายและกระบวนการยุติธรรม จุดเด่น จุดด้อย และปัญหาอุปสรรคที่ผ่านมา เพื่อมาร่วมกันออกแบบกระบวนการยุติธรรมในยุคต่อไป
ในการประชุมมีกิจกรรมการเสวนาที่น่าสนใจหลายหัวข้อ อาทิ “สองทศวรรษ เส้นทางแห่งการปฏิรูปกระบวนการยุติธรรม”, “การอํานวยความยุติธรรม เพื่อลดช่องว่างความเหลื่อมล้ําทางสังคม”, “ภัยคุกคามอาชญากรรม กับการรับมือของหน่วยงานภาครัฐ”, “การสร้างนิติทัศนะสู่เด็กและเยาวชน เพื่อไม่ให้ก้าวพลาดสู่กระบวนการยุติธรรม” และการบรรยาย หัวข้อ “ส่องหน้าต่างโลก มาตรวัดมาตรฐานกระบวนการยุติธรรมไทย” เป็นต้น ทั้งนี้ ผู้ที่สนใจสามารถลงทะเบียนเข้าร่วมทางเว็บไซต์สํานักงานกิจการยุติธรรม www.oja.go.th หรือรับชมการถ่ายทอดสดผ่านทาง Facebook Live สํานักงานกิจการยุติธรรม https://www.facebook.com/weareoja
รัฐบาลไทย-ข่าวทำเนียบรัฐบาล-ก.แรงงาน ซ้อมอพยพหนีไฟ ประจำปี 66 ย้ำ สถานประกอบกิจการปฏิบัติตามกฎหมายความปลอดภัย
วันพุธที่ 31 พฤษภาคม 2566
31/05/2566
ก.แรงงาน ซ้อมอพยพหนีไฟ ประจําปี 66 ย้ํา สถานประกอบกิจการปฏิบัติตามกฎหมายความปลอดภัย
ก.แรงงาน ซ้อมอพยพหนีไฟ ประจําปี 66 ย้ํา สถานประกอบกิจการปฏิบัติตามกฎหมายความปลอดภัย
กระทรวงแรงงาน ซ้อมดับเพลิงและอพยพหนีไฟโดยจําลองสถานการณ์จริง ประจําปี 2566 มุ่งสร้างความรู้ความเข้าใจเกี่ยวกับการป้องกันและระงับอัคคีภัย การอพยพคนและการช่วยเหลือผู้ประสบภัยหากเกิดเหตุเพลิงไหม้ พร้อมย้ําให้สถานประกอบกิจการปฏิบัติตามกฎหมายความปลอดภัย
วันนี้ (31 พฤษภาคม 2566) นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า กระทรวงแรงงานให้ความสําคัญกับความปลอดภัยในการทํางาน โดยเฉพาะในสถานประกอบกิจการที่มีอาคารสูง อาคารขนาดใหญ่ และมีคนทํางานจํานวนมาก หากไม่มีการเตรียมการที่ดีเมื่อเกิดเหตุเพลิงไหม้ขึ้นย่อมนํามาซึ่งความสูญเสียมากมายทั้งต่อทั้งชีวิตและทรัพย์สิน การป้องกันมิให้เกิดเหตุสามารถทําได้ด้วยการปฏิบัติตามกฎหมายทั้งในเรื่องของการประเมินความเสี่ยง การตรวจสอบซ่อมแซมอุปกรณ์ การฝึกซ้อมดับเพลิงและอพยพหนีไฟอย่างสม่ําเสมอ กระทรวงแรงงาน เล็งเห็นถึงความสําคัญในเรื่องดังกล่าว อีกทั้งเป็นการปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 จึงได้จัดให้มีการฝึกซ้อมดับเพลิงและอพยพหนีไฟขึ้น โดยการจําลองสถานการณ์จริงเป็นประจําทุกปี เพื่อสร้างความรู้ ความเข้าใจเกี่ยวกับการป้องกันและระงับอัคคีภัย การช่วยเหลือผู้ประสบภัย และการฝึกซ้อมหนีไฟให้แก่ข้าราชการ เจ้าหน้าที่ของกระทรวงแรงงาน รวมทั้งประชาชนผู้ที่มาติดต่อราชการ ตลอดจนเป็นแบบอย่างให้กับสถานประกอบกิจการ รัฐวิสาหกิจ สถานศึกษา และหน่วยงานราชการอื่น ๆ ด้วย
ด้าน นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า พระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ได้กําหนดให้นายจ้างจัดให้ลูกจ้างทุกคน ฝึกซ้อมดับเพลิงและฝึกซ้อมอพยพหนีไฟพร้อมกัน อย่างน้อยปีละ 1 ครั้ง จึงขอให้สถานประกอบกิจการและหน่วยงานต่าง ๆ ดําเนินการอย่างสม่ําเสมอป้องกันไม่ให้เกิดเหตุและลดความเสียหายและความสูญเสียหากเกิดเหตุได้ สถานประกอบกิจการหรือหน่วยงานใดมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1 - 10 หรือกองความปลอดภัยแรงงาน กรมสวัสดิการและคุ้มครองแรงงาน ส่วนแยกตลิ่งชัน โทรศัพท์ 0 2448 9128 - 39 สําหรับหน่วยงานราชการทั้งในส่วนกลาง ส่วนภูมิภาค และส่วนท้องถิ่น ขอให้นําแนวทางการดําเนินการดังกล่าวไปใช้ในการกําหนดมาตรฐานในการบริหารและการจัดการด้านความปลอดภัยในหน่วยงานตนเอง ทั้งนี้ เพื่อความปลอดภัยของเจ้าหน้าที่ผู้ปฏิบัติงานและผู้ที่มาติดต่อราชการ ซึ่งจะเป็นการขับเคลื่อนนโยบาย Safety Thailand ต่อไป
รัฐบาลไทย-ข่าวทำเนียบรัฐบาล-​โฆษกรัฐบาลประชาสัมพันธ์การแก้ไขเพิ่มเติมระเบียบกรมที่ดิน จากนี้ไปผู้ขายฝากที่จ่ายหนี้ตามสัญญาครบแล้ว จะได้รับกรรมสิทธิ์ในที่ดินคืนทันที แม้ว่าผู้ซื้อฝากจะไม่ยอมคืนโฉนด
วันพุธที่ 31 พฤษภาคม 2566
31/05/2566
​โฆษกรัฐบาลประชาสัมพันธ์การแก้ไขเพิ่มเติมระเบียบกรมที่ดิน จากนี้ไปผู้ขายฝากที่จ่ายหนี้ตามสัญญาครบแล้ว จะได้รับกรรมสิทธิ์ในที่ดินคืนทันที แม้ว่าผู้ซื้อฝากจะไม่ยอมคืนโฉนด
​โฆษกรัฐบาลประชาสัมพันธ์การแก้ไขเพิ่มเติมระเบียบกรมที่ดิน จากนี้ไปผู้ขายฝากที่จ่ายหนี้ตามสัญญาครบแล้ว จะได้รับกรรมสิทธิ์ในที่ดินคืนทันที แม้ว่าผู้ซื้อฝากจะไม่ยอมคืนโฉนด
วันนี้ (31 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า กรมที่ดินได้ปรับปรุงระเบียบกรมที่ดินว่าด้วยการวางทรัพย์สินไถ่ฯ ในการทําสัญญาขายฝาก โดยหากผู้ขายฝากได้ชําระสินไถ่ หรือวางทรัพย์ที่สํานักงานที่ดินแล้ว รวมทั้งเมื่อเจ้าพนักงานมีหนังสื้อแจ้งผู้ซื้อฝากให้มารับเงินและนําเอกสารสิทธิ์ (โฉนด) มาจดทะเบียนไถ่จากการขายฝากแล้ว ถ้าผู้ซื้อฝากไม่มาติดต่อ หรือมาแต่ไม่เอาเอกสารสิทธิ์มาด้วยภายใน 30 วันนับแต่วันที่ได้รับแจ้ง เจ้าพนักงานสามารถออกใบแทนเอกสารสิทธิ์ให้แก่ผู้ขายฝากได้ทันที ซึ่งหมายความว่าจากนี้ไปผู้ขายฝากที่จ่ายหนี้ตามสัญญาครบแล้ว จะได้รับกรรมสิทธิ์ในที่ดินคืนทันที แม้ว่าผู้ซื้อฝากจะไม่ยอมคืนโฉนด
นายอนุชาฯ กล่าวว่า “รัฐบาลดําเนินการด้านการปรับปรุงกฎหมายมาอย่างต่อเนื่องเพื่อให้ได้กฎระเบียบที่เป็นไปตามเจตนาของกฎหมาย และเพื่อให้ประชาชนทุกคนได้รับการดูแลอย่างเท่าเทียม โปร่งใส เป็นธรรม”
ทั้งนี้ การแก้ไขเพิ่มเติมระเบียบกรมที่ดิน ว่าด้วยการวางทรัพย์อันเป็นสินไถ่ ณ สํานักงานที่ดิน ตามกฎหมายว่าด้วยการคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. 2562 (ระเบียบวางทรัพย์.pdf (dol.go.th)) เพื่อให้สอดคล้องกับเจตนารมณ์ของบทบัญญัติมาตรา 18 วรรคสาม แห่งพระราชบัญญัติคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ. 2562 ตามคําแนะนําของคณะกรรมการพัฒนากฎหมาย โดยได้เพิ่มข้อความในข้อ 9 วรรคสอง ปรากฏตามระเบียบกรมที่ดิน ว่าด้วยการวางทรัพย์อันเป็นสินไถ่ ณ สํานักงานที่ดิน ตามกฎหมายว่าด้วยการคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย (ฉบับที่ 2) พ.ศ. 2566
“เมื่อผู้ขายฝากได้ชําระสินไถ่หรือวางสินไถ่ ณ สํานักงานที่ดิน โดยสละสิทธิถอนทรัพย์ที่ได้วางไว้แล้ว ซึ่งเจ้าพนักงานที่ดินมีคําสั่งรับวางทรัพย์อันเป็นสินไถ่ และได้มีหนังสือแจ้งให้ผู้ซื้อฝากทราบ พร้อมกับให้มารับเงินอันเป็นสินไถ่ และนําหนังสือแสดงสิทธิในที่ดินมาจดทะเบียนไถ่จากขายฝากตามข้อ 8 แล้ว หากพ้นกําหนดระยะเวลา 30 วัน นับตั้งแต่วันได้รับแจ้ง หรือพ้นระยะเวลา 30 วัน นับแต่วันที่ถือว่าได้รับแจ้งตามมาตรา 71 แห่งพระราชบัญญัติวิธีปฏิบัติราชการทางปกครอง พ.ศ. 2539 แต่ผู้ซื้อฝากไม่มาโดยไม่ติดต่อหรือแจ้งเหตุขัดข้อง หรือมาแต่ไม่ส่งมอบหนังสือแสดงสิทธิในที่ดินฝากขาย ให้ถือว่าหนังสือแสดงสิทธิในที่ดินเดิมเป็นอันตราย อยู่ในหลักเกณฑ์ที่สามารถออกใบแทนเพื่อจดทะเบียนไถ่จากขายฝากให้ผู้ขายฝากได้ ตามนัยมาตรา 63 แห่งประมวลกฎหมายที่ดิน ประกอบกับกฎกระทรวง ฉบับที่ 43 (พ.ศ. 2537) ออกตามความในพระราชบัญญัติให้ใช้ประมวลกฎหมายที่ดิน พ.ศ. 2497 ข้อ 17 (1) ทั้งนี้ การดําเนินการออกใบแทนเป็นไปตามหลักเกณฑ์และวิธีการ”
รัฐบาลไทย-ข่าวทำเนียบรัฐบาล-ดีอีเอส หารือ ออสเตรเลีย คุ้มครองเยาวชนจากภัยออนไลน์
วันพุธที่ 31 พฤษภาคม 2566
ดีอีเอส หารือ ออสเตรเลีย คุ้มครองเยาวชนจากภัยออนไลน์
ดีอีเอส หารือ ออสเตรเลีย คุ้มครองเยาวชนจากภัยออนไลน์
วันนี้ (31 พฤษภาคม 2566) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือร่วมกับ eSafety Commissioner ของรัฐบาลออสเตรเลีย ในประเด็น การคุ้มครองเยาวชนจากภัยออนไลน์ เพื่อแลกเปลี่ยนการดําเนินงานของสองหน่วยงาน อาทิ นโยบาย กฎหมายที่เกี่ยวข้อง และการสร้างความตระหนักรู้ในสังคม และหาแนวทางความร่วมมือต่อไป
_______________________
รัฐบาลไทย-ข่าวทำเนียบรัฐบาล-ธ.ก.ส.ร่วมลงนามหนังสือแสดงเจตจำนงเพื่อขยายความร่วมมือโครงการยกระดับผู้ประกอบการในกลุ่มอุตสาหกรรมยางพารา (CARE)
วันพุธที่ 31 พฤษภาคม 2566
31/05/2566
ธ.ก.ส.ร่วมลงนามหนังสือแสดงเจตจํานงเพื่อขยายความร่วมมือโครงการยกระดับผู้ประกอบการในกลุ่มอุตสาหกรรมยางพารา (CARE)
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในพิธีลงนามหนังสือแสดงเจตจํานงเพื่อขยายความร่วมมือโครงการยกระดับผู้ประกอบการในกลุ่มอุตสาหกรรมยางพารา (CARE)
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในพิธีลงนามหนังสือแสดงเจตจํานงเพื่อขยายความร่วมมือโครงการยกระดับผู้ประกอบการในกลุ่มอุตสาหกรรมยางพารา (CARE) ระหว่าง ธ.ก.ส. หอการค้าไทยและสภาหอการค้าแห่งประเทศไทย สภาผู้ส่งสินค้าทางเรือแห่งประเทศไทย การยางแห่งประเทศไทย ธนาคารกรุงไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม นิคมอุตสาหกรรมหลักชัยเมืองยาง จังหวัดระยอง บริษัท ไทยฮั้วยางพารา จํากัด (มหาชน) และบริษัท ผลิตภัณฑ์และวัตถุก่อสร้าง จํากัด โดยการขยายความร่วมมือในครั้งนี้ เพื่อมุ่งยกระดับซัพพลายเชนอุตสาหกรรมยางพาราทั้งระบบ ให้สามารถเพิ่มมูลค่าผลิตภัณฑ์ ตั้งแต่ต้นน้ํา กลางน้ํา และปลายน้ํา ด้วยการให้ความรู้ในการบริหารธุรกิจ การส่งออก การจัดการเงินทุน นวัตกรรมและเทคโนโลยีที่เป็นมิตรต่อสิ่งแวดล้อม รวมถึงการพัฒนาแนวทางสนับสนุนการเข้าถึงแหล่งเงินทุนที่เหมาะสม
สําหรับเป้าหมายการดําเนินงานร่วมกัน ประกอบด้วย การประชาสัมพันธ์โครงการไปยังผู้ประกอบการในอุตสาหกรรมยางพารา การจัดตั้งศูนย์บูรณาการอุตสาหกรรมยางพาราครบวงจร ณ นิคมอุตสาหกรรมหลักชัยเมืองยาง จังหวัดระยอง เพื่อเป็นศูนย์ประสานงานแบบครบวงจรให้กับผู้ประกอบการในพื้นที่ และการสนับสนุนเงินทุนในปี 2566 รวมกว่า 2,000 ล้านบาท ตลอดจนการสนับสนุนการเข้าถึงองค์ความรู้ในการสร้างมูลค่าเพิ่มให้แก่ผลิตภัณฑ์ยางพารา และเพิ่มโอกาสทางการตลาดแก่ผู้ประกอบการที่เข้าร่วมโครงการ อันนําไปสู่การยกระดับคุณภาพชีวิตเกษตรกรชาวสวนยางให้สามารถเติบโตได้อย่างเข้มแข็งและยั่งยืน โดยมีนายพงษ์พันธ์ จงรักษ์ รองผู้จัดการ ธ.ก.ส. เป็นผู้ลงนาม ณ กระทรวงการคลัง เขตพญาไท กรุงเทพมหานคร เมื่อวันที่ 31 พฤษภาคม 2566
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ลงพื้นที่ตรวจเยี่ยม สอจ.กำแพงเพชร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
วันพุธที่ 31 พฤษภาคม 2566
31/05/2566
ผู้ตรวจฯ ทาวัน ลงพื้นที่ตรวจเยี่ยม สอจ.กําแพงเพชร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
ผู้ตรวจฯ ทาวัน ลงพื้นที่ตรวจเยี่ยม สอจ.กําแพงเพชร และตรวจติดตามสถานประกอบการเหมืองแร่ ตามโครงการ “เหมืองแร่ดีคู่ชุมชน”
จ.กําแพงเพชร : วันที่ 29-30 พฤษภาคม 2566 เวลา 15.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ได้เข้าตรวจเยี่ยมสํานักงานอุตสาหกรรมจังหวัดกําแพงเพชร (สอจ.กําแพงเพชร) โดยมี นายอุทัย สอนเทศ อุตสาหกรรมจังหวัดกําแพงเพชร (อสจ.กําแพงเพชร) และ นายณภัทร เตชะสิระภัทร อุตสาหกรรมจังหวัดตาก (อสจ.ตาก) ให้การต้อนรับ
ผู้ตรวจราชการฯ ได้เน้นย้ําให้ สอจ.กําแพงเพชร ดําเนินงานให้สอดรับกับนโยบาย MIND ที่ยึดถือในหลักการใช้หัวและใจปั้นอุตสาหกรรมเคียงคู่ชุมชน ครอบคลุม 4 มิติ ประกอบด้วย ความสําเร็จทางธุรกิจ ดูแลสังคม ชุมชน และสิ่งแวดล้อม รวมถึงการกระจายรายได้ให้กับประชาชนเพื่อความเป็นอยู่ที่ดีขึ้น โดยเฉพาะอย่างยิ่งการให้คําปรึกษาแนะนําแก่ผู้ประกอบการในพื้นที่ให้ประกอบกิจการให้เป็นไปตามกฎหมาย ไม่สร้างผลกระทบต่อสิ่งแวดล้อมและประชาชนในพื้นที่
นอกจากนี้ทางคณะผู้ตรวจราชการฯ ได้ตรวจเยี่ยมให้คําปรึกษา บริษัท สว่างหินอ่อน จํากัด เป็นเจ้าของสัมปทานเหมืองแร่หินอ่อนที่ได้รับการยอมรับว่ามีสีสันที่โดดเด่นสวยงามที่สุดในประเทศไทย เช่น สีชมพู สีขาว สีเทาหินอ่อนพรานกระต่าย เป็นหินอ่อนธรรมชาติมีสีสันที่โดดเด่นสวยงาม ลวดลายเป็นเอกลักษณ์ทําให้ได้รับความนิยมและมีชื่อเสียงเป็นที่รู้จักกันในชื่อ "ชมพูพรานกระต่าย" และยังมีสีสันให้เลือกหลากหลาย สามารถนํามาใช้ปูพื้น ผนัง เสา ท็อปห้องครัว ท็อปห้องน้ํา และ ผลิตภัณฑ์ตกแต่งบ้าน
รัฐบาลไทย-ข่าวทำเนียบรัฐบาล-The cabinet met on May 30, 2023
วันพุธที่ 31 พฤษภาคม 2566
30/05/2566
The cabinet met on May 30, 2023
Some of the resolutions are as follows:
Title: Report on the Industrial Economics Status for January 2023 and Q4/2022
The cabinet acknowledged Industrial Economic Report for January 2023 and Q4/2022, and outlook for Q1/2023as proposed by Ministry of Industry.
Gist
Based on the report, manufacturing production index (MPI) in Q4/2022 contracted by 5.8% QoQ due to the contraction in manufacturing for export of several products as a result of global economic recession. Key industries that contributed to the contraction were hard disk drive, plastic beads, and refined petroleum production, whereas key industries that have expanded well in Q4/2022 were automobiles, and palm oil.
Manufacturing production index (MPI) for January 2023 also contracted by 4.4% YoY due to the contraction in manufacturing for export of several products as a result of global economic recession. Key industries that contributed to the contraction were hard disk drive (-48.83%), plastic beads (-23.34%), and furniture (-48.58%), whereas key industries that expanded well in January 2023 were oil refinery (+8.96%), and automobiles (+6.79%).
Title: Overview of Economic and Trade Indices for April 2023
The cabinet acknowledged the Overview of Economic and Trade Indices for April 2023, as proposed by Ministry of Commerce.
Gist
According to the report,
Consumer Price Index (CPI) in April 2023: 107.96 (+0.19 YoY)
Headline inflation rate: +2.67%YoY
Core inflation rate: +1.66%YoY
Consumer Confidence Index (CCI): 53.5 (+1.2 MoM)
Title: Endorsement of Proliferation Security Initiative (PSI) 20th Anniversary: Joint Statement of the 2023 High-Level Political Meeting (HLPM)
The cabinet approved for Thailand’s endorsement of Proliferation Security Initiative (PSI) 20th Anniversary: Joint Statement of the 2023 High-Level Political Meeting (HLPM), to be held during May 30- June 2, 2023 in Jeju, Republic of Korea. Should there be an amendment in parts that are not gist, the Thai delegation may proceed appropriately without having to resubmit to the cabinet. Secretary-General of the National Security Council or a representative is authorized to endorse the document. This is as proposed by Office of the National Security Council.
Gist
Proliferation Security Initiative (PSI) 20th Anniversary: Joint Statement of the 2023 High-Level Political Meeting (HLPM) is composed of 3 following components: 1) Reviewing Twenty Years of PSI Activities and Achievements; 2) Addressing the Changing International Security Environment and New Nonproliferation Challenges; and 3) Exploring the Ways Forward.
รัฐบาลไทย-ข่าวทำเนียบรัฐบาล-นายจ้าง-ลูกจ้างต่างด้าว ขอบคุณรัฐบาล ผ่อนผันต่างด้าว MOU 4 ปี ให้อยู่ต่อ และขยายเวลาทำเอกสารเดินทางถึง 31 ก.ค. 66
วันอังคารที่ 30 พฤษภาคม 2566
30/05/2566
นายจ้าง-ลูกจ้างต่างด้าว ขอบคุณรัฐบาล ผ่อนผันต่างด้าว MOU 4 ปี ให้อยู่ต่อ และขยายเวลาทําเอกสารเดินทางถึง 31 ก.ค. 66
ครม. เห็นชอบตามที่กระทรวงแรงงานเสนอ 2 ประเด็น ขยายเวลาอยู่ต่อและทํางานให้แรงงานต่างด้าวตาม MOU (ครบ 4 ปี) ถึง 31 ก.ค. 66 เพื่อให้นายจ้างยื่นเอกสารนําเข้าตาม MOU
และขยายเวลาให้แรงงานต่างด้าวที่ทําหนังสือเดินทางไม่ทันภายใน 15 พ.ค. 66 ให้อยู่เพื่อทํางานและทําหนังสือเดินทางให้แล้วเสร็จ ถึง 31 ก.ค. 66
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะรัฐมนตรีมีมติเห็นชอบ เรื่อง การบริหารจัดการการทํางานของคนต่างด้าว 3 สัญชาติ (กัมพูชา ลาว และเมียนมา) เพื่อประโยชน์ในการรักษาความมั่นคง และเศรษฐกิจของประเทศ โดยมีรายละเอียด ดังนี้
1.ผ่อนผันให้คนต่างด้าว 3 สัญชาติ (กัมพูชา ลาว และเมียนมา) ที่เข้ามาทํางานตาม MOU ที่วาระการจ้างงานครบกําหนด 4 ปี (ระหว่างวันที่ 1 มกราคม 2565 - 31 กรกฎาคม 2566) สามารถอยู่ในราชอาณาจักรเป็นกรณีพิเศษและทํางานเป็นการชั่วคราวถึงวันที่ 31 กรกฎาคม 2566 ซึ่งเป็นห้วงเวลาที่ยังอยู่ในช่วงรัฐบาลรักษาการ ในระหว่างการผ่อนผันให้นายจ้างที่ประสงค์จะจ้างคนต่างด้าวดําเนินการขออนุญาตนําแรงงานต่างด้าวที่ได้รับการผ่อนผันเข้ามาทํางานตาม MOU ควบคู่ไปด้วย และให้แรงงานต่างด้าวที่หนังสือเดินทางหรือเอกสารใช้แทนหนังสือเดินทางหมดอายุ หรือการอนุญาตให้อยู่ในราชอาณาจักรสิ้นสุด สามารถเดินทางกลับประเทศได้
2. ผ่อนผันให้คนต่างด้าว 4 สัญชาติ (กัมพูชา ลาว เมียนมา และเวียดนาม) ซึ่งไม่สามารถจัดทําหนังสือเดินทางหรือเอกสารใช้แทนหนังสือเดินทาง และประทับตราอนุญาตให้อยู่ในราชอาณาจักรได้ทัน ภายในวันที่ 15 พฤษภาคม 2666 อยู่ในราชอาณาจักรเป็นกรณีพิเศษและทํางานเป็นการชั่วคราว ถึงวันที่ 31 กรกฎาคม 2566 เพื่อจัดทําหนังสือเดินทางหรือเอกสารใช้แทนหนังสือเดินทาง โดยอนุญาตให้อยู่และทํางานได้ถึงวันที่ 13 กุมภาพันธ์ 2567 หรือ 13 กุมภาพันธ์ 2568 แล้วแต่กรณี
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทย รวมทั้งองค์กรภาคเอกชน มีหนังสือถึงกระทรวงแรงงานร้องขอให้มีมาตรการบริหารจัดการการทํางานของคนต่างด้าวตาม MOU ที่ครบวาระการจ้างงานให้สามารถทํางานได้ต่อไป หรือสามารถกลับเข้ามาทํางานตาม MOU ได้โดยสะดวก ซึ่งกรมการจัดหางานพิจารณาแล้วเห็นว่าเรื่องนี้เป็นเรื่องที่มีความจําเป็นเร่งด่วน ต้องช่วยเหลือบรรเทาความเดือดร้อนของนายจ้างก่อน เพื่อให้ธุรกิจยังคงดําเนินต่อไปได้
ด้านนายพจน์ อร่ามวัฒนานนท์ รองประธานกรรมการสภาหอการค้าแห่งประเทศไทย กล่าวว่า ขอแสดงความชื่นชม ท่านนายกรัฐมนตรี และรัฐมนตรีว่าการกระทรวงแรงงาน ที่ช่วยแก้ปัญหาอย่างทันท่วงที มิฉะนั้นภาคการผลิต และธุรกิจบริการซึ่งเป็นภาคธุรกิจที่ใช้แรงงานต่างด้าวในการขับเคลื่อนจะต้องรับผลกระทบอย่างรุนแรง การช่วยเหลือในครั้งนี้นอกจากทําให้ดําเนินธุรกิจไปได้อย่างต่อเนื่องแล้ว ยังช่วยลดภาระค่าใช้จ่ายต่างๆทั้งนายจ้างและลูกจ้าง ถือเป็นการแก้ปัญหาได้ตรงเป้าหมาย
“แรงงานต่างด้าวเป็นฟันเฟืองสําคัญในการขับเคลื่อนกิจการของผู้ประกอบการจํานวนมาก ปัญหาขาดแคลนแรงงานจึงเป็นเรื่องเร่งด่วนที่จะกระทบต่อผู้ประกอบการที่จ้างแรงงานต่างด้าว และเศรษฐกิจของประเทศอย่างแน่นอน คณะรัฐมนตรีจึงถือเป็นประเด็นเร่งด่วนที่ต้องพิจารณา เพื่อให้ผู้ประกอบการมีแรงงานต่างด้าวเพียงพอในการขับเคลื่อนกิจการ รักษาความมั่นคงและแก้ปัญหาเศรษฐกิจของประเทศ” รมว. แรงงาน กล่าว
รัฐบาลไทย-ข่าวทำเนียบรัฐบาล-รองปลัดฯ สุรพล หารือสภาวิสาหกิจขนาดกลางและขนาดย่อมไทย วางมาตรการเข้มโรงงานลดปล่อยก๊าซเรือนกระจก คืนอากาศบริสุทธิ์ให้คนไทย
วันอังคารที่ 30 พฤษภาคม 2566
30/05/2566
รองปลัดฯ สุรพล หารือสภาวิสาหกิจขนาดกลางและขนาดย่อมไทย วางมาตรการเข้มโรงงานลดปล่อยก๊าซเรือนกระจก คืนอากาศบริสุทธิ์ให้คนไทย
รองปลัดฯ สุรพล หารือสภาวิสาหกิจขนาดกลางและขนาดย่อมไทย วางมาตรการเข้มโรงงานลดปล่อยก๊าซเรือนกระจก คืนอากาศบริสุทธิ์ให้คนไทย
วันนี้ (30 พฤษภาคม 2566) นายสุรพล ชามาตย์ รองปลัดกระทรวงอุตสาหกรรม ให้ นายศุภชัย แก้วศิริ ประธานสภาวิสาหกิจขนาดกลางและขนาดย่อมไทย นําคณะผู้บริหาร เข้าพบ เพื่อหารือและรับคําปรึกษาด้านนโยบายและกรอบความร่วมมือการบูรณาการเพื่อเพิ่มประสิทธิภาพการลดก๊าซเรือนกระจก โดยมี ผู้บริหาร และเจ้าหน้าที่ที่เกี่ยวข้อง จากกรมโรงงานอุตสาหกรรม เข้าร่วมการประชุม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
สําหรับการเข้าพบของสภาวิสาหกิจขนาดกลางและขนาดย่อมไทย ในครั้งนี้ เพื่อหารือถึงแนวทางการลดปริมาณคาร์บอนในอากาศ ที่เป็นตัวแปรในการเปลี่ยนแปลงสภาพอากาศในปัจจุบัน ให้มีกลไกในการจัดการเพื่อลดผลกระทบการเปลี่ยนแปลงสภาพภูมิอากาศในด้านต่าง ๆ เพื่อเป็นแนวทางในการบริหารจัดการก๊าซเรือนกระจกของผู้ประกอบการ SMEs ให้รับรู้และสามารถบริหารก๊าซเรือนกระจกได้อย่างยั่งยืน เพื่อเสริมสร้างขีดความสามารถในการแข่งขันทางการตลาดควบคู่กับนโยบายด้านสิ่งแวดล้อมต่อไป
ทั้งนี้ กระทรวงอุตสาหกรรม ได้จัดทําข้อกําหนด อุตสาหกรรมสีเขียว (Green Industry) เพื่อส่งเสริมและผลักดันให้ผู้ประกอบการมีการพัฒนาและปรับปรุงต่อเนื่องเพื่อเข้าสู่ อุตสาหกรรมสีเขียว ประกอบด้วย 5 ระดับ ได้แก่ ระดับ 1 ความมุ่งมั่นสีเขียว มีจํานวนผู้ประกอบการที่ผ่านเกณฑ์ 37,878 ราย ระดับ 2 ปฏิบัติการสีเขียว มีจํานวนผู้ประกอบการที่ผ่านเกณฑ์ 3,004 ราย ระดับ 3 ระบบสีเขียว มีจํานวนผู้ประกอบการที่ผ่านเกณฑ์ 3,323 ราย ระดับ 4 วัฒนธรรมสีเขียว มีจํานวนผู้ประกอบการที่ผ่านเกณฑ์ 457 ราย และระดับ 5 เครือข่ายสีเขียว มีจํานวนผู้ประกอบการที่ผ่านเกณฑ์ 76 ราย โดยปัจจุบัน ผลลัพธ์ของโครงการตรวจประเมินอุตสาหกรรมสีเขียว สามารถลดการปล่อยก๊าซเรือนกระจกได้ถึง 96,368 ตันคาร์บอน เทียบเท่าต่อ 91 โรงงาน
รัฐบาลไทย-ข่าวทำเนียบรัฐบาล-วธ. ร่วมกับภาครัฐ เอกชน จัดงานเฉลิมพระเกียรติสมเด็จพระนางเจ้าฯ พระบรมราชินี ทั่วประเทศ
วันอังคารที่ 30 พฤษภาคม 2566
วธ. ร่วมกับภาครัฐ เอกชน จัดงานเฉลิมพระเกียรติสมเด็จพระนางเจ้าฯ พระบรมราชินี ทั่วประเทศ
วธ. ร่วมกับภาครัฐ เอกชน จัดงานเฉลิมพระเกียรติสมเด็จพระนางเจ้าฯ พระบรมราชินี ทั่วประเทศ บําเพ็ญกุศลถวายพระราชกุศล กิจกรรมทางศาสนา นิทรรศการ การแสดงศิลปวัฒนธรรมไทย ชมนิทรรศการอาภรณ์ 5 การสร้างสรรค์ทางวัฒนธรรม : สุโขทัย ณ หอศิลป์ราชดําเนิน
วธ. ร่วมกับภาครัฐ เอกชน จัดงานเฉลิมพระเกียรติสมเด็จพระนางเจ้าฯ พระบรมราชินี ทั่วประเทศ บําเพ็ญกุศลถวายพระราชกุศล กิจกรรมทางศาสนา นิทรรศการ การแสดงศิลปวัฒนธรรมไทย ชมนิทรรศการอาภรณ์ 5 การสร้างสรรค์ทางวัฒนธรรม : สุโขทัย ณ หอศิลป์ราชดําเนิน น้อมสํานึกในพระมหากรุณาธิคุณ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนาและพระมหากษัตริย์ และเสริมสร้างค่านิยม อัตลักษณ์ไทยและความเป็นไทย รวมทั้งสืบสาน รักษาและต่อยอดมรดกทางศิลปวัฒนธรรมของไทย วธ.จึงร่วมกับหน่วยงานรัฐ เอกชน และเครือข่ายทางวัฒนธรรม จัดงานเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี
เนื่องในโอกาสวันเฉลิมพระชนมพรรษา วันที่ 3 มิถุนายน 2566 ทั้งในส่วนกลางและส่วนภูมิภาค เพื่อน้อมสํานึกในพระมหากรุณาธิคุณที่พระองค์ทรงปฏิบัติพระราชกรณียกิจนานัปการ เพื่อประโยชน์สุขของพสกนิกรชาวไทย ทางวธ.จึงจัดกิจกรรมทางศาสนาเฉลิมพระเกียรติในหลายพื้นที่เพื่อเป็นสิริมงคล
รัฐมนตรีว่าการกระทรวงวัฒนธรรม กล่าวว่า สําหรับกิจกรรมเฉลิมพระเกียรติสมเด็จพระนางเจ้าฯ พระบรมราชินี ทั้งในส่วนกลางและส่วนภูมิภาค โดยหน่วยงานต่าง ๆ สังกัดวธ. จัดตกแต่งสถานที่ ประดับธงชาติคู่กับธงพระนามาภิไธย ส.ท. จัดตั้งโต๊ะหมู่บูชาประดิษฐานพระฉายาลักษณ์พร้อมเครื่องราชสักการะ ซึ่งในส่วนกลางจัดกิจกรรม ได้แก่ สํานักงานปลัดกระทรวงวัฒนธรรมจัดทําวีดีทัศน์และนิทรรศการเฉลิมพระเกียรติฯ พิธีถวายราชสักการะและลงนามถวายพระพร นอกจากนี้ กรมการศาสนา ได้เชิญชวนผู้นําองค์การทางศาสนา หน่วยงานภาครัฐและภาคเอกชน ตลอดจนพสกนิกรทุกหมู่เหล่าทั่วประเทศ ร่วมกันบําเพ็ญกุศลถวายพระราชกุศล ในส่วนกลางจัดที่วัดเบญจมบพิตรดุสิตวนาราม ในวันที่ 1 มิถุนายน 2566 โดยจัดพิธีเจริญพระพุทธมนต์ นิทรรศการเฉลิมพระเกียรติฯ และกิจกรรมสักการะสิ่งศักดิ์สิทธิ์ภายในวัด อาทิ พระพุทธชินราช พระประธานในพระอุโบสถ รวมถึงจัดงานส่งเสริมพระพุทธศาสนา เนื่องในเทศกาลวันวิสาขบูชา พุทธศักราช 2566 ระหว่างวันที่ 2-3 มิถุนายน 2566 ณ วัดสระเกศ เขตป้อมปราบศัตรูพ่าย กรุงเทพมหานคร โดยมีกิจกรรมประกอบด้วย กิจกรรมทางพระพุทธศาสนา กิจกรรมส่งเสริมคุณธรรมจริยธรรม การสาธิตสืบสานประเพณีกวนข้าวทิพย์ การแสดงศิลปวัฒนธรรมไทย การสาธิตและจัดแสดงผลิตภัณฑ์ชุมชน ด้านสํานักงานศิลปวัฒนธรรมร่วมสมัยจัดนิทรรศการอาภรณ์ 5 การสร้างสรรค์ทางวัฒนธรรม : สุโขทัย เพื่อเฉลิมพระเกียรติฯ ณ หอศิลป์ร่วมสมัย ราชดําเนิน ขณะเดียวกัน ในส่วนภูมิภาคจัดกิจกรรมเฉลิมพระเกียรติฯ เช่น พิธีเจริญพระพุทธมนต์สมโภชพระเจดีย์หรือพระพุทธรูปสําคัญประจําจังหวัด นิทรรศการน้อมสํานึกในพระมหากรุณาธิคุณหรือวีดีทัศน์ที่เกี่ยวข้อง
ทั้งนี้ วธ.ขอเชิญชวนเครือข่ายทางวัฒนธรรม พสกนิกรชาวไทยร่วมลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ 3 มิถุนายน 2566 ผ่านระบบออนไลน์ที่เว็บไซต์หน่วยงานราชการในพระองค์ www.royaloffice.th และร่วมกิจกรรมเฉลิมพระเกียรติฯ เพื่อแสดงออกถึงความจงรักภักดีและน้อมสํานึกในพระมหากรุณาธิคุณโดยพร้อมเพรียงกัน
รัฐบาลไทย-ข่าวทำเนียบรัฐบาล-ดีอีเอส ร่วมงาน May Series 2023
วันอังคารที่ 30 พฤษภาคม 2566
ดีอีเอส ร่วมงาน May Series 2023
ดีอีเอส ร่วมงาน May Series 2023
วันนี้ (30 พฤษภาคม 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดงาน และปาฐกถาพิเศษในงาน May Series 2023 โดยนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ได้ร่วมงานฯ ณ ห้อง Mayfair Ballroom โรงแรมเดอะเบอร์เคลีย์ ประตูน้ํา กรุงเทพฯ
_____________________
รัฐบาลไทย-ข่าวทำเนียบรัฐบาล-โชคทองยังไม่หมดไป! กรุงไทยชวนร้านค้า “ลุ้นทอง” รางวัลใหญ่รอบสุดท้าย เพียงใช้แอปฯ ถุงเงิน ภายใน 31 พ.ค.นี้
วันอังคารที่ 30 พฤษภาคม 2566
30/05/2566
โชคทองยังไม่หมดไป! กรุงไทยชวนร้านค้า “ลุ้นทอง” รางวัลใหญ่รอบสุดท้าย เพียงใช้แอปฯ ถุงเงิน ภายใน 31 พ.ค.นี้
ธนาคารกรุงไทย จัดแคมเปญ “ถุงเงินขายดี มีโชค” มอบโชคสร้อยคอทองคําให้กับร้านค้าที่ใช้ แอปพลิเคชัน “ถุงเงิน” รับชําระค่าสินค้าและบริการเพื่อกระตุ้นการซื้อและเร่งเพิ่มยอดขายให้กับร้านค้าถุงเงิน ทั่วประเทศ ตั้งแต่วันที่ 1 มีนาคม 2566
ธนาคารกรุงไทย จัดแคมเปญ “ถุงเงินขายดี มีโชค” มอบโชคสร้อยคอทองคําให้กับร้านค้าที่ใช้ แอปพลิเคชัน “ถุงเงิน” รับชําระค่าสินค้าและบริการเพื่อกระตุ้นการซื้อและเร่งเพิ่มยอดขายให้กับร้านค้าถุงเงิน ทั่วประเทศ ตั้งแต่วันที่ 1 มีนาคม 2566 โดยแจกโชคทองให้กับร้านค้าไปแล้ว 3 ครั้ง จํานวน 144 รางวัล รวมมูลค่า 1,552,500 บาท และจะแจกรางวัลครั้งสุดท้าย โดยเพิ่มรางวัลที่ 1 เป็นสร้อยคอทองคําหนัก 1 บาท อีก 18 รางวัล รวมเป็น 66 รางวัล มูลค่า 1,066,500 บาท ชวนพ่อค้าแม่ค้าที่ใช้แอปฯ ถุงเงินทุกคน ร่วมลุ้นรางวัลใหญ่นี้ไปพร้อมๆ กัน
ร่วมลุ้นรางวัลกับ แคมเปญ “ถุงเงินขายดี มีโชค” ได้ง่ายๆ เพียงใช้แอปฯ “ถุงเงิน” รับชําระค่าสินค้าและบริการขั้นต่ํา 50 บาทต่อรายการ หลังหักส่วนลดทุกประเภท ผ่านแอปฯ Krungthai NEXT G Wallet เป๋าตังเปย์ ในแอปฯ เป๋าตัง และพอยท์เพย์ เพื่อลุ้นรับรางวัลใหญ่รอบสุดท้าย ภายในวันที่ 31 พฤษภาคม 2566
แถมพิเศษ! ด้วยโปรปัง ๆ สําหรับร้านค้าที่เคยได้รับรางวัลไปแล้ว มีสิทธิ์ลุ้นรับรางวัลรอบนี้อีกครั้ง โดยจะประกาศรางวัล วันที่ 15 มิถุนายน 2566 ผ่านเว็บไซต์ https://krungthai.com/link/tunggnern-luckydraw
รัฐบาลไทย-ข่าวทำเนียบรัฐบาล-ปลัด.กษ. เข้าร่วมการประชุมหญ้าแฝกนานาชาติ ครั้งที่ 7 ภายใต้หัวข้อเรื่อง “หญ้าแฝกเพื่อการอนุรักษ์ดินและน้ำ : เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมน
วันอังคารที่ 30 พฤษภาคม 2566
ปลัด.กษ. เข้าร่วมการประชุมหญ้าแฝกนานาชาติ ครั้งที่ 7 ภายใต้หัวข้อเรื่อง “หญ้าแฝกเพื่อการอนุรักษ์ดินและน้ํา : เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมน
ปลัด.กษ. เข้าร่วมการประชุมหญ้าแฝกนานาชาติ ครั้งที่ 7 ภายใต้หัวข้อเรื่อง “หญ้าแฝกเพื่อการอนุรักษ์ดินและน้ํา : เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร”
วันจันทร์ที่ 29 พฤษภาคม พ.ศ. 2566 เวลา 09.30 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินทรงเปิดการประชุมหญ้าแฝกนานาชาติ ครั้งที่ 7 ภายใต้หัวข้อเรื่อง “หญ้าแฝกเพื่อการอนุรักษ์ดินและน้ํา : เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร” (Vetiver for Soil and Water Conservation : In Commemoration of King Bhumibol Adulyadej the Great) ณ ห้องลานนา บอลรูม โรงแรมแชงกรี-ลา เชียงใหม่ อําเภอเมือง จังหวัดเชียงใหม่ โดยมี นายประยูร อินสกุล ปลัดกระทรวงเกษตรและสหกรณ์ นายอาทิตย์ ศุขเกษม รองอธิบดีกรมพัฒนาที่ดิน นายอนุวัชร โพธินาม รองอธิบดีกรมพัฒนาที่ดิน และคณะ ร่วมเฝ้าฯ รับเสด็จ
จากนั้น เวลา 13.00 น. เสด็จพระราชดําเนินด้วยรถยนต์พระที่นั่งไปยังอาคารอเนกประสงค์ ศูนย์ศึกษาการพัฒนาห้วยฮ่องไคร้อันเนื่องมาจากพระราชดําริ อําเภอดอยสะเก็ด จังหวัดเชียงใหม่ ทรงทอดพระเนตรผลการดําเนินงานในโครงการพัฒนาและรณรงค์การใช้หญ้าแฝกอันเนื่องมาจากพระราชดําริด้วย
รัฐบาลไทย-ข่าวทำเนียบรัฐบาล-พม. จับมือ โค้ดดิ้ง อารีน่า หนุน Platform สร้างอาชีพโปรแกรมเมอร์ให้กลุ่มเปราะบาง
วันอังคารที่ 30 พฤษภาคม 2566
พม. จับมือ โค้ดดิ้ง อารีน่า หนุน Platform สร้างอาชีพโปรแกรมเมอร์ให้กลุ่มเปราะบาง
พม. จับมือ โค้ดดิ้ง อารีน่า หนุน Platform สร้างอาชีพโปรแกรมเมอร์ให้กลุ่มเปราะบาง
วันนี้ (30 พ.ค. 66) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกความเข้าใจ (MOU) ในการขับเคลื่อนโครงการ Coding Arena กับการพัฒนาสังคมและความมั่นคงของมนุษย์ ระหว่าง กระทรวงการพัฒนาสังคมและความมั่นคงของมนุษย์ (พม.) กับ บริษัท โค้ดดิ้ง อารีน่า จํากัด โดยมีนายอนุกูล ปีดแล้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนายโอฬาร วีระนนท์ ประธานเจ้าหน้าที่บริหารและผู้ร่วมก่อตั้ง บริษัท โค้ดดิ้ง อารีน่า จํากัด ร่วมลงนาม ณ ห้องประชาบดี ชั้น 19 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า บันทึกความเข้าใจ (MOU) ในการขับเคลื่อนโครงการ Coding Arena กับการพัฒนาสังคมและความมั่นคงของมนุษย์ เป็นความร่วมมือระหว่างกระทรวง พม. กับ บริษัทโค้ดดิ้ง อารีน่า จํากัด เพื่อนํา Platform มาใช้ในการสร้างความรู้ด้านการเขียนและพัฒนาเกม (Coding and Programming) ให้แก่กลุ่มเป้าหมาย รวมทั้งกลุ่มเปราะบางของกระทรวง พม. ให้ได้เรียนรู้และเสริมสร้างทักษะสู่การพัฒนาต่อยอดการสร้างเกมใหม่ๆ นําไปสู่การสร้างงาน สร้างอาชีพการเป็นโปรแกรมเมอร์ในอนาคต ทั้งนี้ กระทรวง พม. จะดําเนินการคัดเลือกกลุ่มเป้าหมายที่มีศักยภาพและมีความพร้อมเข้าร่วมในการนํา Platform มาสร้างความรู้ด้านการเขียนและพัฒนาเกม (Coding and Programming) เพื่อใช้ในการพัฒนาอาชีพ พร้อมทั้งร่วมวางแผน สนับสนุน และประสานงานระหว่างหน่วยงานของกระทรวง พม. ตลอดจนติดตามและประเมินผลการดําเนินงาน
นายจุติ กล่าวเพิ่มเติมว่า บันทึกความเข้าใจ (MOU) ฉบับนี้ จะเป็นส่วนหนึ่งในการจัดทําโครงการต่างๆ ที่เกี่ยวข้อง เพื่อทําให้กลุ่มเป้าหมาย รวมทั้งกลุ่มเปราะบางของกระทรวง พม. ได้มีโอกาสในการเข้าถึง Platform ในการส่งเสริมทักษะและการเรียนรู้ต่างๆ ที่สามารถสร้างอาชีพในอนาคตได้ โดยเฉพาะการประกอบอาชีพที่ขาดแคลนในตลาดแรงงาน เพื่อมุ่งสร้างสังคมไทยให้เป็นสังคมที่ทุกคนมีโอกาสสําหรับการพัฒนาศักยภาพอย่างเท่าเทียมกัน มีความมั่นคงในชีวิต และมีคุณภาพชีวิตที่ดีบนพื้นฐานความเป็นพลเมืองและศักดิ์ศรีความเป็นมนุษย์
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอก รองรับฤดูน้ำหลาก และการอุปโภคและบริโภค บรรเทาความเดือดร้อนประชาชน
วันจันทร์ที่ 29 พฤษภาคม 2566
กรมเจ้าท่า เร่งขุดลอก รองรับฤดูน้ําหลาก และการอุปโภคและบริโภค บรรเทาความเดือดร้อนประชาชน
...
กรมเจ้าท่า เร่งขุดลอก รองรับฤดูน้ําหลาก และการอุปโภคและบริโภค บรรเทาความเดือดร้อนประชาชน
ตามนโยบายรัฐบาล และกระทรวงคมนาคม ได้ให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 ดําเนินการประชาสัมพันธ์รับฟังความคิดเห็นก่อนการขุดลอกแม่น้ําแควน้อย ประจําปีงบประมาณ 2566 ณ วัดจรเข้เผือก ต.จรเข้เผือก อ.ด่านมะขามเตี้ย จ.กาญจนบุรี และที่ทําการผู้ใหญ่บ้าน หมู่ที่ 7 ต.วังเย็น อ.เมือง จ.กาญจนบุรี โดยมี นายกองค์การบริหารส่วนตําบลจรเข้เผือก ผู้นําชุมชน ต.จรเข้เผือก ต.วังเย็น และประชาชนในพื้นที่ ที่มีส่วนเกี่ยวข้องและผู้มีส่วนได้ส่วนเสียกับการขุดลอกในครั้งนี้ ร่วมรับฟังวิธีการขุดลอก เครื่องจักรที่ใช้ในการขุดลอก และผลกระทบที่เกิดขึ้น สําหรับการขุดลอกในครั้งนี้ จะใช้รถขุด อย.3 เป็นเครื่องจักรในการปฏิบัติงาน โดยขุดลอกบริเวณแม่น้ําแควน้อย ต.จรเข้เผือก อ.ด่านมะขามเตี้ย จ.กาญจนบุรี จุดเริ่มต้น ตั้งแต่กม.40+450 ถึง กม.42+450 ระยะทางประมาณ 2,000 เมตร ปริมาณวัสดุขุดลอก 52,944 ลูกบาศก์เมตร เริ่มขุดลอกได้ประมาณวันที่ 5 - 7 มิถุนายน 2566 โดยผลการประชาสัมพันธ์ประชาชนให้การตอบรับและเห็นด้วยกับการขุดลอกในครั้งนี้เป็นอย่างดี
ทั้งนี้ ผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น ช่วยเพิ่มอัตราการไหลของน้ํา ลดปัญหาอุทกภัย การสัญจรทางน้ํามีความสะดวกและปลอดภัยมากขึ้น ช่วยการระบายน้ําในช่วงฤดูน้ําหลาก ซึ่งจะมีประชาชนได้รับประโยชน์จากการขุดลอก ประมาณ 500 ครัวเรือน
รัฐบาลไทย-ข่าวทำเนียบรัฐบาล-คลัง – พลังงาน วางแผนรองรับมาตรการลดภาษีดีเซล สิ้นสุด 20 ก.ค. นี้ บรรเทาผลกระทบประชาชน
วันอังคารที่ 30 พฤษภาคม 2566
คลัง – พลังงาน วางแผนรองรับมาตรการลดภาษีดีเซล สิ้นสุด 20 ก.ค. นี้ บรรเทาผลกระทบประชาชน
.....
กรณีที่ขณะนี้มีข้อมูลข่าวสารเกี่ยวกับมาตรการลดภาษีสรรพสามิตน้ํามันดีเซล 5 บาทต่อลิตร จะสิ้นสุดในวันที่ 20 ก.ค. 66 โดยมีความกังวลว่าระยะเวลาดังกล่าวอาจจะยังไม่มีรัฐบาลใหม่เข้ามาบริหารประเทศและติดสินใจเกี่ยวกับมาตรการ จะทําให้ราคาน้ํามันดีเซลปรับขึ้นทันที 5 บาทต่อลิตร จนกระทบต่อค่าครองชีพและเศรษฐกิจในภาพรวม
.
รัฐบาลรับทราบถึงข้อกังวลดังกล่าว ขอให้ประชาชนอย่าเพิ่งวิตกกังวล เพราะมาตรการลดภาษีสรรพสามิตน้ํามันดีเซลครั้งล่าสุด ที่รัฐบาลได้อนุมัติให้ดําเนินการ เพิ่งเริ่มมีผลไปเมื่อวันที่ 21 พ.ค. ที่ผ่านมา และจะไปสิ้นสุดในวันที่ 20 ก.ค. 66 หรือเหลือเวลาอีก 2 เดือน จึงจะสิ้นสุดมาตรการ ขณะเดียวกันกระทรวงการคลังจะหารือกับกระทรวงพลังงาน พิจารณาแนวทางต่าง ๆ เพื่อลดผลกระทบที่อาจเกิดกับประชาชน
.
อย่างไรก็ตาม มาตรการที่ต้องใช้จ่ายงบประมาณหรือทําให้รัฐสูญเสียรายได้อย่างมีนัยยะสําคัญ ควรต้องให้รัฐบาลใหม่เป็นผู้พิจารณา ขณะที่รัฐบาลรักษาการก็ต้องดําเนินการตามกฎหมาย ซึ่งบางเรื่องอาจดําเนินการได้เลย บางเรื่องต้องขอความเห็นชอบจากคณะกรรมการเลือกตั้ง (กกต.) ด้วย
.
อ่านเพิ่มเติม คลิกhttps://www.thaigov.go.th/news/contents/details/68629
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขอเชิญ SMEs ทั่วประเทศ สมัครเข้ารับการคัดเลือกรางวัลสำหรับ SMEs ดีเด่น ดีและเก่ง คู่ชุมชน
วันอังคารที่ 30 พฤษภาคม 2566
30/05/2566
ขอเชิญ SMEs ทั่วประเทศ สมัครเข้ารับการคัดเลือกรางวัลสําหรับ SMEs ดีเด่น ดีและเก่ง คู่ชุมชน
ขอเชิญ SMEs ทั่วประเทศ สมัครเข้ารับการคัดเลือกรางวัลสําหรับ SMEs ดีเด่น ดีและเก่ง คู่ชุมชน
ขอเชิญ SMEs ทั่วประเทศ สมัครเข้ารับการคัดเลือกรางวัลสําหรับ SMEs ดีเด่น ดีและเก่ง คู่ชุมชน
กระทรวงอุตสาหกรรม โดย สํานักงานปลัดกระทรวงอุตสาหกรรม ขอเชิญผู้ประกอบการ SMEs สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่นประจําปี พ.ศ. 2566 ประเภทการบริหารจัดการที่ดี" เพื่อแสดงถึงการเป็นองค์กรศักยภาพด้านบริหารจัดการที่โดดเด่นและสอดคล้องตามแนวคิด ESG พร้อมก้าวสู่การเป็นอุตสาหกรรมที่ดีมี MIND โดยมีนายกรัฐมนตรีเป็นผู้มอบรางวัล
รับสมัครตั้งแต่วันนี้ - 30 มิถุนายน 2566
ดูรายละเอียดเพิ่มเติม/ดาวน์โหลดใบสมัคร ผ่านช่องทาง
- https://drive.google.com/drive/folders/1eTsDPcjx3mpjC8A2-snj42ZBTsKeF-Fv
- https://industryaward.industry.go.th/th
ส่งใบสมัคร/สอบถามได้ที่
Email : mind.smeaward@gmail.com
สํานักงานปลัดกระทรวงอุตสาหกรรม
กองยุทธศาสตร์และแผนงาน ชั้น 6
ถนนพระรามที่ 6 แขวงทุ่งพญาไท
เขตราชเทวี กรุงเทพฯ 10400
โทร: 02-4306963 ต่อ 696307 - 8
รัฐบาลไทย-ข่าวทำเนียบรัฐบาล-รมว.สุชาติ ห่วงพายุถล่มอุทัย สั่งกรมพัฒน์ระดมจิตอาสาพร้อมทีมช่างช่วยผู้ประสบภัยเต็มที่
วันอังคารที่ 30 พฤษภาคม 2566
รมว.สุชาติ ห่วงพายุถล่มอุทัย สั่งกรมพัฒน์ระดมจิตอาสาพร้อมทีมช่างช่วยผู้ประสบภัยเต็มที่
กระทรวงแรงงาน โดยกรมพัฒนาฝีมือแรงงาน ระดมจิตอาสาพร้อมจัดทีมช่างช่วยเหลือซ่อมแซมแจกสิ่งของจําเป็นให้แก่ผู้ประสบวาตภัยอุทัยธานี